stanford-oval/wikipedia huggingface dataset:
בית מרכז האמנויות (יפו)
הקמת המבנה

פדול דבאס היה סוחר ובעל קרקעות עשיר שהתגורר ביפו ונמנה עם הקהילה היוונית אורתודוקסית בעיר. בשנת 1885 לערך הוא הקים עבור משפחתו בית מגורים מפואר שנבנה במתכונת המקובלת באותה תקופה. קומת הקרקע נועדה לחנויות ולמחסנים, ובקומה השנייה הוקמה קומת המגורים. בהקמת הבית השתמשו בחומרי בנייה מאיכות גבוהה, דוגמת ריצוף בלוחות שיש גדולים שהובאו מטורקיה.
קומת המגורים של הבית תוכננה במתכונת המכונה "בית חלל מרכזי", אשר כללה שורה של מרכיבים אופייניים דוגמת אולם מרכזי ולצידו חדרי המגורים, שלוש קשתות בחזית ציר האורך של האולם, מרפסות פתוחות, גגות רעפים וחלונות ודלתות מעץ. בחלקו האחורי של האולם המרכזי חולק האולם על ידי ארקדה בת שלוש קשתות ויצר אזור מתוחם ששימש לאירוח.
מיקומו של הבית בשולי העיר בתקופה בה הוא הוקם חייב את בעלי הבית לנקוט באמצעים להגנתו מפני תוקפים ושודדים. עדות לכך ניתן לראות בחלקו העליון של גרם המדרגות המוביל אל קומת המגורים, שם נבנתה עמדת שמירה ובקיר הותקן חרך ירי. השומר שישב בעמדה המשקיפה על גרם המדרגות התלול יכול היה לפגוע בכל תוקף שינסה לעלות אל קומת המגורים בלי רשות.
הקמת המבנה > עיטורי הקיר והתקרה

עיטורי התקרה של האולם וחדרי המגורים נעשו במתכונת האופיינית ליפו. הם הורכבו מצורות גאומטריות שעיקרן מעוין מרכזי שבתוכו מוטיב או מדליון והוא מוקף בארבעה משולשים. לאורך שולי התקרה צוירה מסגרת עיטורית גאומטרית של מקלעות ותשליבים שונים. העיטורים הגאומטריים שבשולי התקרה נעשו במתכונת שנועדה לחקות עיטורי טיח (סטוקו).
בעיטור המרכזי של אחד מחדרי הבית שולבו פעמיים האותיות .D.F, ככל הנראה ראשי התיבות של בעל הבית פדול דבאס. העיטור המרכזי שבחדר זה, שהורכב מצורת ריבוע אליו הוצמדו ארבעה חצאי עיגול, מקורו באמנות תקופת הבארוק באירופה ולא בעולם האמנות המקומי. דבר זה מעיד על מקורות ההשראה של האמן שעיטר את הבית.
האמן שעיטר את הבית לא חתם את שמו, אולם מהשוואת הסגנון והמרכיבים ששולבו בעיטורים עם יצירות דומות בבית אחר ביפו בו מופיעה חתימת האמן ניתן לשער כי הבית עוטר על ידי אמן מקומי בשם חנא סע'ביני.
ארגונים שישבו בבית במהלך השנים > בית העסק של מחמוד זבלאווי

מחמוד זבלאווי, בעל קרקעות באזור יפו, פעל בשלב מסוים בבניין זה. הוא היה זה שמכר את האדמות למייסדי שכונת "אחוזת בית", לימים תל אביב.
ארגונים שישבו בבית במהלך השנים > בנקו דה רומא

בינואר 1919, בעקבות קבלת רישיון מן הממשל הבריטי, החל הבנק האיטלקי החשוב "בנקו דה רומא" את פעילותו בארץ ישראל. הסניף המרכזי נפתח בירושלים, וביפו נפתח סניף של הבנק. הסניף היפואי שכן בבית שברחוב יפת 28, וכמנהלו שימש סגן הקונסול האיטלקי ביפו, אלפונסו אלונזו, אשר התגורר בקרבת מקום, ברחוב יפת 39.
פעילותו של "בנקו דה רומא" בארץ ישראל הופסקה בשנת 1940, בעקבות הצטרפותה של איטליה למלחמת העולם השנייה.
ארגונים שישבו בבית במהלך השנים > בית מערכת "פלסטין"

במבנה התמקמה בתקופה מסוימת מערכת העיתון הערבי פלסטין, אשר הוקם לראשונה בשנת 1911 ופעל בהפסקות עד לפרוץ מלחמת העצמאות.
ארגונים שישבו בבית במהלך השנים > הממשל הבריטי

בשלב מסוים הוחזק הבית על ידי גורמים של הממשל הבריטי. עדות לתקופה זו, בה בוטח המבנה על ידי חברת הביטוח הבריטית "רויאל", נותרה בדמות סימן האש שהותקן על חזית המבנה לצד פתח הכניסה.
ארגונים שישבו בבית במהלך השנים > היחידה למיפוי של חיל האוויר

במהלך מלחמת העצמאות השתלט צה"ל על רבים מן הבתים הנטושים של יפו, והשתמש בהם כמחסנים ומשרדים של יחידות במגוון תחומי עיסוק. בבית שברחוב יפת 28 התמקמה יחידת המיפוי של חיל האוויר שעסקה בפיענוח צילומי אוויר וסיפקה שירותי מודיעין ליחידות צה"ל השונות.
המבנה כיום

ההפרדה בשימוש בין שתי קומות המבנה נשמרה גם בגלגולו המודרני.
המבנה כיום > קומת הקרקע

משך שנים רבות שימשה קומת הקרקע לצורכי מסחר, ובמקום פעלו חנויות שונות.
בשנת 2003 נפתח בקומת הקרקע של המבנה אולם אירועים בשם "הלורנס". במהלך שיפוצים שבוצעו באולם בשנת 2016 נפגע קיר נושא והתמוטטה חלק מרצפת קומת המגורים. עבודת שיפוץ מקיפה בוצעה על מנת לשחזר את המבנה ולתקן את הפגיעה. בתום עבודות השיפוץ נפתח האולם מחדש, וביקור במקום מאפשר להבין את איכות הבנייה של הבית המפואר שהוקם במאה ה-19.
המבנה כיום > קומת המגורים

בשנת 1965 נוסדה במקום על ידי עיריית תל אביב "המכללה לאמנות - יפו העתיקה". מטרתו המקורית של המוסד הייתה לטפל בבני נוער משכבות נחשלות שרבים מהם גרו בתנאים קשים ביפו העתיקה, לשמש עבורם כמועדון וכמרכז חברתי משולב בלימוד אמנות. עם הזמן הפך המקום למכללה אזורית להכשרת מדריכי אמנות, ולגלריה לאמנות מודרנית שנקראה בשם "גלריה 28".
בשנת 2005 נפתח במבנה בית ספר תיכון לאמנויות בשם "מוזות", המהווה מסגרת חינוכית המיועדת לבני נוער שנשרו ממסגרות לימודיות קודמות ומעוניינים לשלב לימודי אֹומנות בלימודים לבגרות.
החל משנת 2022 מאכלס המבנה את התיכון החברתי תל אביב-יפו - בית-ספר של רשת דרור בתי חינוך הפועל למעורבות בחברה ובקהילה ולהעצמת בני נוער. בתיכון קיימות שלוש מגמות לימוד: אקו חקלאות אורבנית, סאונד והפקה מוזיקלית, אמנות ותקשורת חברתית.
לקריאה נוספת

אבי בן-ברוך, המכללה לאמנות יפו העתיקה, עיריית תל אביב - אגף התרבות והאמנויות, תל אביב, 2003
שריף שריף, שינויים ותמורות בפלסטין/א"י 1856–1917 והשתקפותם בציורי קיר ותקרה בבתי מגורי העילית, חיבור לשם קבלת התואר "דוקטור לפילוסופיה", אוניברסיטת חיפה, נובמבר 2011
יואב רגב, יפו: מאה שנה ושנה, החברה להגנת הטבע, 1984
הערות שוליים

1 2 3  שריף שריף, שינויים ותמורות בפלסטין/א"י, עמ' 65
↑  שריף שריף, שינויים ותמורות בפלסטין/א"י, עמ' 66
↑  שריף שריף, שינויים ותמורות בפלסטין/א"י, עמ' 72
↑  שריף שריף, שינויים ותמורות בפלסטין/א"י, עמ' 74
↑  שריף שריף, שינויים ותמורות בפלסטין/א"י, עמ' 263
↑  שריף שריף, שינויים ותמורות בפלסטין/א"י, עמ' 73
↑  שריף שריף, שינויים ותמורות בפלסטין/א"י, עמ' 144
↑  שריף שריף, שינויים ותמורות בפלסטין/א"י, עמ' 162
↑  שריף שריף, שינויים ותמורות בפלסטין/א"י, עמ' 186
↑  שריף שריף, שינויים ותמורות בפלסטין/א"י, עמ' 190
↑  שריף שריף, שינויים ותמורות בפלסטין/א"י, עמ' 198
1 2  יואב רגב, יפו: מאה שנה ושנה, עמ' 62
1 2  נחום גרוס, בנקאות וקואופרציה, עמ' 221
↑  שמואל גילר, הקונסוליה האיטלקית ביפו, באתר האנציקלופדיה העירונית "תל.אביב.פדיה"
↑  סימני אש בישראל
1 2  יפת 28, יפו - שיקום ושימור קריסת המבנה העות'מאני ביפו
1 2  אבי בן-ברוך, המכללה לאמנות יפו העתיקה
↑  הלורנס - אולם אירועים בתל אביב
↑  קריסת קמרונות, יפת 28 תל אביב יפו
↑  הלורנס - אולם אירועים בתל אביב
↑  מוזות בית ספר תיכון לאמנויות
ג'קלין ג'בלונסקי

| --- | --- |
ג'בלונסקי בתצוגת האופנה של ויקטוריה'ס סיקרט לשנת 2014
ג'בלונסקי בתצוגת האופנה של ויקטוריה'ס סיקרט לשנת 2014
 לידה:  4 באפריל 1991 (בת 33) Fair Haven, ארצות הברית 
 שם לידה:  ג'קלין לי ג'בלונסקי
 מדינה:  ארצות הברית 
 השכלה:  Rumson-Fair Haven Regional High School 
 מקצוע:  דוגמנית
 
ג'קלין ג'בלונסקי (באנגלית: Jacquelyn Jablonski; נולדה ב-4 באפריל 1991) היא דוגמנית אמריקאית.
שנותיה הראשונות

ג'בלונסקי נולדה בניו ג'רזי, ארצות הברית, למשפחה ממוצא פולני, גרמני ואירי. בשנת 2008 סיימה את לימודיה בתיכון על שם רומסון-פייר הייבן. בגיל 15, החלה את קריירת הדוגמנות שלה כשחתמה חוזה בחברת "פורד מודלס". בספטמבר 2007 צעדה ג'בלונסקי בתצוגת האופנה הראשונה שלה בניו יורק. באותה השנה, השתתפה בתחרות דוגמנית העל העולמית, והגיעה למקום השני יחד עם אלכסינה גרהאם מממלכה המאוחדת.
לג'בלונסקי שלושה אחים צעירים, אליסון, קתרין וטומי.
קריירה

ג'בלונסקי לא השתתפה במספר שבועות אופנה ב-2009 כדי להתמקד בלימודיה. במקום זאת, צעדה בתצוגת אופנת הסתיו של עמנואל אונגרו. בספטמבר הופיעה ב-58 תצוגות אופנה שונות של הקיץ והאביב. באותה שנה הוזמנה להשתתף בקמפיין ענק של קלווין קליין. במהלך שבוע האופנה בניו יורק לשנת 2010 השתתפה ג'בלונסקי ב-31 תצוגות אופנה של חברות ענק שונות. במרוצת השנים השתתפה ג'בלונסקי במספר תצוגות אופנה של חברות שונות דוגמת פראדה, שאנל, טומי הילפיגר, ברברי, ז'בנשי, הרמס, מקס מארה, H&M, ארמני, דולצ'ה וגבאנה וויקטוריה'ס סיקרט. בעיתוני האופנה, הופיעה יבלונסקי במספר שערי מגזין דוגמת ווג, הרפס בזאר, פנדי וג'ון גליאנו.
ב-3 בדצמבר השתתפה ג'בלונסקי בפרק של סדרת הטלוויזיה האמריקאית "הוואי חמש-אפס", לצד הדוגמניות ג'סמין טוקס וביהאטי פרינסלו.
הערות שוליים

↑  "The Nifty 50 Jacquelyn Jablonski, Model". T: The New York Times Style Magazine.
↑  "New Faces NJ: Jacquelyn JablonskiFair Haven teen living her dream as a high-fashion model". New Jersey Monthly. 16 בדצמבר 2009. נבדק ב-18 במרץ 2015. {{cite web}}:  (עזרה)
1 2 3  Jacquelyn Jablonski's Career Highlights. nymag.com.
↑  "For Model Jacquelyn Jablonski, Autism Hits Home". Teen Vogue.
↑  Jacquelyn Jablonski, New York Fashion Week's Top Model, Walks In 31 Shows. huffingtonpost.com.
↑  "VS Angel Behati Prinsloo Guest Stars on Hawaii Five-0 This Monday". Victoria's Secret. 30 בנובמבר 2012. אורכב מ-המקור ב-5 בדצמבר 2012. נבדק ב-5 בדצמבר 2012. {{cite web}}:  (עזרה)
הקפיטול (משחקי הרעב)

הקפיטול (מאנגלית: The Capitol) היא בירתה של המדינה הבדיונית פאנם המופיעה בטרילוגיית משחקי הרעב.
בעיר, בה רוב אזרחי המדינה מתגוררים, קיימת טכנולוגיה מתקדמת ותושביה עשירים.
העיר ממוקמת בחלקה הצפון-מערבי של אמריקה, לכיוונם של הרי הרוקי, המהווים מעיין הפרדה בין הקפיטול למחוזות.
בראש הקפיטול עמד דיקטטור עריץ, ששמו הנשיא סנואו. הנשיא החזיק בפאנם ביד רמה, על ידי שומרים שהוצבו בכל מחוז הנקראים אוכפי שקט שמטרתם לדאוג לסדר ולמנוע התפרעויות ומרד במחוזות.
היחס למחוזות

אחרי התמוטטה של אמריקה, ולפני המרד, המחוזות נמצאו בשלטונה של הקפיטול. שלטון הקפיטול לא התקבל במחוזות, והמרד, שגרר את ה"ימים האפלים" החל. בתום המרד, מחוז 13 הושמד כליל על ידי רחפות של הקפיטול והיווה סמל לחששות מפני הבירה. המחוזות חויבו לשרת את אזרחי הקפיטול, בכך שהם יוצרים ושולחים להם את המשאבים הנתונים בידיהם כגון: פחם, עץ, יבולים חקלאיים, ועוד. בגלל העברה זו, למחוזות כמו 11 ו-12 אין די משאבים כדי לספק את התושבים, ורבים מהם גוועים ברעב. עם זאת, המחוזות 1, 2 ו-4 נמצאים ביחס טוב עם הקפיטול והם זוכים ליחס חם יותר מהם. המחוזות לא זוכים להביע את דעתם בניהולה של הקפיטול, והממשלה מקדישה את כל כולה לפיתוח הבירה. ראשי המחוזות נאלצים לעקוב על כמויות הסחורה ולבדוק שהייצור עומד בדרישת הקפיטול. הבירה מודעת לכל התקלות הקיימות במחוזות (למשל: רעב, אלימות, מחלות) אך הממשלה אינה מתעניינת בנושאים הללו. נערי הקפיטול אינם צריכים להשתתף ב"משחקי הרעב", להבדיל מנערי המחוזות.
הביסוס המציאותי

מכיוון שפאנם נמצאת על שטחה של ארצות הברית והיא ההמשך שלה לאחר ההתמוטטות, הקפיטול הוא במידה רבה אלגוריה לקפיטול של ארצות הברית שהוא מקום משכנם של שני בתי המחוקקים הפדרליים.
בריטה בורג

| --- | --- |

 לידה:  10 ביוני 1926 סטוקהולם, שוודיה 
 פטירה:  4 במאי 2010 (בגיל 83) Borgholm, שוודיה 
 שם לידה:  בריטה קרסטין גאנוור בורג
 מוקד פעילות:  שוודיה שוודיה
 תקופת הפעילות:  מ-1935 
 פרופיל ב-IMDb
 
בריטה בורג (בשוודית: Brita Borg; 10 ביוני 1926 – 4 במאי 2010) הייתה זמרת ושחקנית שוודית.
ביוגרפיה

בורג נולדה ברובע סודרמאלם של העיר סטוקהולם. בגיל הנעורים הקימה להקה בשם "Vårat gäng" ("הכנופיה שלנו"). בשנת 1943 הם זכו בתחרות שירה שאורגנה על ידי מגזין המוזיקה "וקורבין". ב-1945 הקימה את הרביעייה המוזיקלית "Flickery Flies" יחד עם אלן יוהאנסון, לו נישאה מאוחר יותר. כשנתיים אחר כך החלה לעבוד לצד הסופר השוודי פובל ראמל. בעיקר בין השנים 1952–1962 השתתפה בתוכנית הרדיו שלו "Fyra kring en flygel" ("ארבעה סביבה פסנתר כנף").
בשנות ה-50 הוציאה בורג לאור מאות סינגלים ושירים חדשים. בשנת 1959 הצטרפה שוודיה לתחרות הזמר של האירוויזיון. רשות השידור הממלכתית ערכה קדם לאומי בשם "מלודיפסטיבלן", שבסופו יבחר השיר השוודי הראשון לאירוויזיון, שיערך בקאן, צרפת. ב-29 בינואר 1959 ניצחה בתחרות סיב מאלמקוויסט עם השיר "Augustin". על-אף זכייתה, היא לא ייצגה את המדינה באירוויזיון 1959 בהחלטת רשות השידור הלאומית (SVT). במקומה נבחרה בורג. בערב התחרות הגיעה בורג למקום התשיעי עם ארבע נקודות. בשנת 1963 היא הופיעה לעיתים לצד הגה גייגרט וקאר דה מאמא בערים אודוואלה וגטבורג. במחצית שנות השבעים נישאה בשנית לשוטר סטיג סלומונסון.
הלהקה שהוקמה על ידי בורג בשנת 1943, "Vårat gäng", חזרה לפעילות בשנות ה-80 בניהולה. אולם המוניטין שלה דעך במחצית העשור העוקב, והיא התפרקה שוב.
בורג נפטרה ב-4 במאי 2010, בגיל 84, בעיר מגוריה בורגהולם.
דיסקוגרפיה נבחרת

| --- | --- |
 "Tangerine"‏ (1943)  "Alla säger att jag ser så ledsen ut"‏ (1947)  "Jag ska ta morfar med mig ut i kväll"‏ (1948)  "Sodom och Gomorra"  "Calypso Italiano"‏ (1957)  "Kärlek livet ut"‏ (1957)  "Sorglösa brunn"  "Ge en fräknig och ful liten flicka en chans":  "Regn, regn, regn"  "Utsikt från en bro"  "Gotländsk sommarnatt"  "Frysboxcalypso"  "Res med mig till Skottland!"  "Ett rent undantag"  "Jan Öivind Swahn"  "Die Borg"
פילמוגרפיה נבחרת

Rymdinvasion i Lappland‏ (1959)
Den store amatören‏ (1958)
I rök och dans‏ (1954)
I dur och skur‏ (1953)
I dimma dold‏ (1953)
Dårskapens hus‏ (1951)
Med flyg till sjunde himlen‏ (1949)
Gatan (film)|Gatan‏ (1949)
Lilla Märta kommer tillbaka‏ (1948)
Swing it, magistern!‏ (1940)
הערות שוליים

↑  Eurovision 1959 Results: Voting & Points
| --- | --- |
בקרת זהויות :  BNE: XX1743845  ISNI: 0000 0000 6077 8341  KulturNav: d4e8380e-4568-40f8-94cb-6e968540ca67  MusicBrainz: 56a46fe3-541d-4e10-a925-9e36742a10e5  VIAF: 170149106174368491299   WorldCat (עם VIAF): 170149106174368491299
ברימאג

| --- | --- |

 נתונים כלליים
 סוג:  ציבורית
 מייסדים:  שאול זילברשטיין ומשפחת קטן
 תקופת הפעילות:  1993–הווה (כ־31 שנים)
 בעלות:  שאול זילברשטיין ומשפחת קטן
 מוצרים עיקריים:  מוצרי חשמל
  
 אתר החברה
 
ברימאג, בשמה המלא ברימאג דיגיטל אייג' בע"מ, היא חברה ישראלית העוסקת ביבוא, שיווק והפצה של מכשירי חשמל ביתיים ובמתן שירותי אחריות ותיקונים למוצרים אלה. החברה מייבאת, משווקת ומפיצה בישראל מוצרים מתוצרת יצרנים שונים ובהם: KENWOOD LG BEKO V-ZUG ו-BABYLISS.
היסטוריה

החברה התאגדה בשנת 1993 כחברה פרטית, אשר רכשה פעילויות ומיזגה לתוכה חברות ותיקות. בשנת 2005 הונפקו מניות החברה בבורסה של תל אביב. לאחר ההנפקה התרחבה פעילות החברה והיא מחזיקה כיום[דרושה הבהרה] ב-50% בחברת ישפאר מוצרי צריכה בע"מ, יבואנית מוצרי האלקטרוניקה הבידורית הביתית תחת המותגים SONY, LENCO וקו מוצרים לבנים תחת המותג LENCO. החברה מחולקת למחלקות מכירה על פי קטגוריות המוצר, לצידן פועל המטה התומך במבנה הארגוני בתחומים הבאים: לוגיסטיקה, כספים, ושירות. לחברה מרכזים לוגיסטיים בשטח של כ-20,000 מ"ר.
"ברימאג שירות", חברת בת שהוקמה ב-2001, פועלת באמצעות חמישה סניפים מרכזיים, ומפעילה עשרות תחנות שירות ברחבי הארץ.
הערות שוליים

↑  מידע בסיסי על החברה ברשות התאגידים, מספיק אחד מבין השם, או המספר. מספר תאגיד. 511786378. (ארכיון)
ג'קלין ברקלי

ג'קלין ברקלי (באנגלית: Jaclyn Barclay; נולדה ב-27 בדצמבר 2006) היא שחיינית אוסטרלית, סגנית אלופת עולם (דוחה 2024) במשחה שליחות 4x100 מטר חופשי וזוכת מדליית ארד באליפות עולם (דוחה 2024) במשחה שליחות 4x200 מטר חופשי.
ביוגרפיה > 2023 > אלופת עולם לנוער

באליפות העולם לנוער שנערכה בספטמבר בנתניה שבישראל זכתה במדליית זהב במשחה ל-100 מטר גב בתוצאה של 59.47 שניות. בנוסף, זכתה במדליית זהב במשחה שליחות 4x100 מטר מעורב בתוצאה של 4:00.86	דקות. במשחה שליחים 4x100 מטר מעורב משולב זכתה במדליית כסף בתוצאה של 3:49.18 דקות, ובמשחה ל-50 מטר גב זכתה במדליית ארד בתוצאה של 28.14 שניות.
ביוגרפיה > 2024

באליפות העולם שנערכה בדוחה, קטר בפברואר זכתה מדליית כסף במשחה שליחות 4x100 מטר חופשי ובמדליית ארד במשחה שליחות 4x200 מטר חופשי, לאחר ששחתה בשלבי המוקדמות של המשחים. נוסף לכך, היא סיימה במקום רביעי במשחה ל-100 מטר גב בשיא אישי חדש של 59.28 שניות ובמקום 11 במשחה ל-50 מטר גב בתוצאה של 28.17 שניות.
שיאים אישיים > בריכה אולימפית

50 מטר גב: 27.94 שניות (2023)
100 מטר גב: 59.28 שניות (2024)
200 מטר גב: 2:08.76 דקות (2023)
שיאים אישיים > בריכת 25 מטר

50 מטר גב: 27.54 שניות (2021)
100 מטר גב: 59.47 שניות (2023)
200 מטר גב: 2:11.91 דקות (2022)
הסרטים היקרים ביותר בכל הזמנים

מלחמת הכוכבים - פרק 7: הכוח מתעורר נחשב רשמית לסרט היקר ביותר בכל הזמנים עם תקציב של כ-447 מיליון דולר (עם וללא התאמה לאינפלציה)
בן חור (1925) היה הסרט בעל התקציב היקר ביותר בעידן הראינוע, שיא שהחזיק כנראה למשך 20 שנה
בשל הסודיות עליה שומר מערך החשבונאות ההוליוודי(אנ'), לא ברור איזה סרט הוא בעל התקציב היקר ביותר שנעשה אי פעם. מלחמת הכוכבים - פרק 7: הכוח מתעורר מחזיק בשיא רשמית עם תקציב נטו של 447 מיליון דולר (אם כי ייתכן שאווטאר: דרכם של המים עולה יותר לפי הדיווחים הקיצוניים ביותר של התקציב - 350–460 מיליון דולר).
סרטי הנוקמים השלישי והרביעי (הנוקמים: מלחמת האינסוף והנוקמים: סוף המשחק) שהופקו ביחד(אנ') הם ההפקה הכוללת היקרה ביותר בהיסטוריה, עם עלויות הפקה משולבות של למעלה ממיליארד דולר, לפי אחד הבמאים.
רשימה זו מכילה רק סרטים שכבר יצאו לקהל הרחב ולא סרטים שעדיין נמצאים בהפקה או פוסט-פרודקשן, שכן העלויות יכולות להשתנות במהלך תהליך ההפקה. להלן העלות השלילית נטו: עלויות הצילומים בפועל, לא כולל עלויות קידום מכירות (כלומר פרסומות, פוסטרים וכו') ולאחר התחשבנות בסבסוד מס. התרשימים מסודרים לפי תקציבים שנבדקו באופן עצמאי או אושרו רשמית על ידי חברות ההפקה שבהן הם ידועים; רוב החברות לא נותנות הצהרה על עלויות ההפקה בפועל, כך שלעיתים קרובות זמינות רק הערכות של חוקרים מקצועיים וכותבים של תעשיית הקולנוע. כאשר הערכות התקציב מתנגשות, מתקבל אומדן התקציב הנמוך יותר.
היסטוריה

אינפלציה, טכניקות צילום וכוחות שוק חיצוניים משפיעים על הכלכלה של הפקת סרטים. העלויות עלו בהתמדה במהלך העידן הראינוע של הסרטים השקטים כאשר בן-חור: סיפור ישו (1925)(אנ') קבע שיא שנמשך גם אל תוך עידן הקולנוע. לטלוויזיה הייתה השפעה על עליית העלויות בשנות ה-50 ותחילת שנות ה-60, שכן הקולנוע התחרה בה על הקהל. שיא לתקציב סרט הגיע לשיא ב-1963 עם הסרט קלאופטרה; שלמרות היותו הסרט המרוויח ביותר של השנה, הוא לא החזיר את עלויותיו ביציאתו המקורית.
בשנות ה-90 נשברו שני ספים חדשים, כאשר שקרים אמיתיים עלה 100 מיליון דולר ב-1994 וטיטניק עלה 200 מיליון דולר ב-1997, שניהם בבימויו של ג'יימס קמרון. מאז זה הפך להיות נורמלי שסרט מאולפן סרטים גדול עולה מעל ל-100 מיליון דולר ומספר גדל והולך של סרטים עולה מעל ל-200 מיליון דולר או יותר.
ההפקות היקרות ביותר (ללא התאמה לאינפלציה)

רק הפקות עם תקציב נטו של למעלה מ-200 מיליון דולר בדולרים נומינליים רשומות כאן. בשל השפעות האינפלציה, כל הסרטים בטבלה הופקו במאה ה-21.
| # | הסרט | שנת הקרנת בכורה | תקציב (במיליונים) | סימוכין |
| --- | --- | --- | --- | --- |
| 1 | מלחמת הכוכבים - פרק 7: הכוח מתעורר | 2015 | 447$ |  |
| 2 | עולם היורה: נפילת הממלכה | 2018 | 432$ |  |
| 3 | מלחמת הכוכבים - פרק 9: עלייתו של סקיווקר | 2019 | 416$ |  |
מעל 400 מיליון דולר
| 4 | מהיר ועצבני 10 | 2023 | 379$ |  |
| 5 | שודדי הקאריביים: זרמים זרים | 2011 | 379$ |  |
| 6 | הנוקמים: עידן אולטרון | 2015 | 365$ |  |
| 7 | הנוקמים: סוף המשחק | 2019 | 356$ |  |
| 8 | אווטאר: דרכם של המים | 2022 | 350$ |  |
| 9 | אינדיאנה ג'ונס וחוגת הגורל | 2023 | 326$ |  |
| 10 | הנוקמים: מלחמת האינסוף | 2018 | 325$ |  |
| 11 | שודדי הקאריביים: סוף העולם | 2007 | 300$ |  |
| 12 | ליגת הצדק | 2017 | 300$ |  |
| 13 | מלחמת הכוכבים - פרק 8: אחרוני הג'דיי | 2017 | 300$ |  |
מעל 300 מיליון דולר
| 14 | דוקטור סטריינג' בממדי הטירוף | 2022 | 295$ |  |
| 15 | משימה בלתי אפשרית: נקמת מוות – חלק ראשון | 2023 | 291$ |  |
| 16 | אנטמן והצרעה: קוונטומאניה | 2023 | 276$ |  |
| 17 | סולו: סיפור מלחמת הכוכבים | 2018 | 271$ |  |
| 18 | עולם היורה: עולם חדש | 2022 | 265$ |  |
| 19 | ג'ון קרטר | 2012 | 264$ |  |
| 20 | באטמן נגד סופרמן: שחר הצדק | 2016 | 263$ |  |
| 21 | פלונטר | 2010 | 260$ |  |
| 22 | ספיידרמן 3 | 2007 | 258$ |  |
| 23 | היפה והחיה | 2017 | 255$ |  |
| 24 | נצחיים | 2021 | 254$ |  |
| 25 | הארי פוטר והנסיך חצוי-הדם | 2009 | 250$ |  |
| 26 | מהיר ועצבני 7 | 2015 | 250$ |  |
| 27 | מהיר ועצבני 8 | 2017 | 250$ |  |
| 28 | מלך האריות | 2019 | 250$ |  |
| 29 | לא זמן למות | 2021 | 250$ |  |
| 30 | תור: אהבה ורעם | 2022 | 250$ |  |
| 31 | הפנתר השחור: ואקאנדה לנצח | 2022 | 250$ |  |
| 32 | שומרי הגלקסיה: חלק 3 | 2023 | 250$ |  |
| 33 | האלמנה השחורה | 2021 | 248$ |  |
| 34 | ספקטר | 2015 | 245$ |  |
| 35 | בת הים הקטנה | 2023 | 240$ |  |
| 36 | אווטאר | 2009 | 237$ |  |
| 37 | רוג אחת: סיפור מלחמת הכוכבים | 2016 | 232$ |  |
| 38 | עלייתו של האביר האפל | 2012 | 230$ |  |
| 39 | קפטן אמריקה: מלחמת האזרחים | 2016 | 230$ |  |
| 40 | שודדי הקאריביים: נקמתו של סלזאר | 2017 | 230$ |  |
| 41 | מליפסינט | 2014 | 226$ |  |
| 42 | סיפורי נרניה: הנסיך כספיאן | 2008 | 225$ |  |
| 43 | הפרש הבודד | 2013 | 225$ |  |
| 44 | שודדי הקאריביים: תיבה של איש מת | 2006 | 225$ |  |
| 45 | איש הפלדה | 2013 | 225$ |  |
| 46 | הנוקמים | 2012 | 220$ |  |
| 47 | המארוולס | 2023 | 220$ |  |
| 48 | ההוביט: מפלתו של סמאוג | 2013 | 217$ |  |
| 49 | רובוטריקים: האביר האחרון | 2017 | 217$ |  |
| 50 | גברים בשחור 3 | 2012 | 215$ |  |
| 51 | ארץ אוז | 2013 | 215$ |  |
| 52 | אקס-מן: המפלט האחרון | 2006 | 210$ |  |
| 53 | רובוטריקים 4: עידן ההכחדה | 2014 | 210$ |  |
| 54 | באטלשיפ | 2012 | 209$ |  |
| 55 | כוכב הקופים: השחר | 2014 | 209$ |  |
| 56 | ההוביט: קרב חמשת הצבאות | 2014 | 209$ |  |
| 57 | קינג קונג | 2005 | 207$ |  |
| 58 | אקס-מן: העתיד שהיה | 2014 | 205$ |  |
| 59 | טנט | 2020 | 205$ |  |
| 60 | אקוומן 2: הממלכה האבודה | 2023 | 205$ |  |
| 61 | סופרמן חוזר | 2006 | 204$ |  |
מעל 200 מיליון דולר
ההפקות היקרות ביותר (עם התאמה לאינפלציה)

| # | הסרט | שנת הקרנת בכורה | תקציב (במיליונים)> ערך ריאלי | תקציב (במיליונים)> ערך נקוב | סימוכין |
| --- | --- | --- | --- | --- | --- |
| 1 | מלחמת הכוכבים - פרק 7: הכוח מתעורר | 2015 | 575$ | 447$ |  |
| 2 | עולם היורה: נפילת הממלכה | 2018 | 524$ | 432$ |  |
| 3 | שודדי הקאריביים: זרמים זרים | 2011 | 513$ | 379$ |  |
| 4 | מלחמת הכוכבים - פרק 9: עלייתו של סקייווקר | 2019 | 496$ | 416$ |  |
| 5 | הנוקמים: עידן אולטרון | 2015 | 469$ | 365$ |  |
| 6 | שודדי הקאריביים: סוף העולם | 2007 | 441$ | 300$ |  |
| 7 | הנוקמים: סוף המשחק | 2019 | 424$ | 356$ |  |
| 8 | הנוקמים: מלחמת האינסוף | 2018 | 394$ | 325$ |  |
| 9 | טיטניק | 1997 | 380$ | 200$ |  |
| 10 | ספיידרמן 3 | 2007 | 379$ | 258$ |  |
זיכיונות הסרטים היקרים ביותר בכל הזמנים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ציר זמן של הסרטים היקרים ביותר לאורך ההיסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הסרטים הישראליים היקרים ביותר בכל הזמנים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

הסרטים המכניסים ביותר בכל הזמנים
סרטי האימה המכניסים ביותר בכל הזמנים
מאה הסרטים הישראליים הנצפים ביותר בכל הזמנים
הפקולטה למדעי הרוח, האוניברסיטה העברית בירושלים

| --- | --- |

 פקולטה
 תקופת הפעילות:  1928–הווה (כ־96 שנים) 
 מיקום
 מדינה:  ישראל ישראל
 קואורדינטות:  31°47′32″N 35°14′35″E﻿ / ﻿31.792333333333°N 35.242944444444°E﻿ / 31.792333333333; 35.242944444444
 hum.huji.ac.il
   לחצו כדי להקטין חזרה   לחצו להגדלה    
 
הפקולטה למדעי הרוח של האוניברסיטה העברית שוכנת בקמפוס הר הצופים של האוניברסיטה העברית בירושלים.
ראשיתה באמצע שנות ה-20 של המאה ה-20, כאשר הוקם המכון למדעי היהדות. סגל המורים בפקולטה עוסק במחקר של מדעי הרוח. בחוגי ההוראה נלמד מנעד רחב של תחומים, בהם: היסטוריה, פילוסופיה, מדעי היהדות (במסגרת המכון למדעי היהדות): היסטוריה של עם ישראל, מקרא, תולדות האמנות, ספרות עברית, לשון עברית; מזרחנות, ערבית, רוסית וגרמנית.
דיקן הפקולטה הוא פרופ' ניסים אוטמזגין.
הארכיון והמוזיאון לתיאטרון ע"ש ישראל גור נמצא בתחום הפקולטה למדעי הרוח.
לקריאה נוספת

אורי כהן, ההר והגבעה – האוניברסיטה העברית בירושלים בתקופת טרום העצמאות וראשית המדינה, תל אביב: הוצאת עם עובד, 2006.
שאול כ"ץ ומיכאל הד (עורכים), תולדות האוניברסיטה העברית בירושלים, שורשים והתחלות, ירושלים: הוצאת מאגנס, 1997.
הערות שוליים

↑  דבר הדיקן, באתר hum.huji.ac.il
| --- | --- |
בקרת זהויות :  NLI: 987007305203705171  PLWABN: 9812478400505606  BnF: cb12489161f (data)  ISNI: 0000 0004 0372 0943  LCCN: n82024263  NKC: ko20211123120  NSK: 000160222  VIAF: 140641204   WorldCat (עם VIAF): 140641204 
ערך זה הוא קצרמרבנושא ישראל. אתם מוזמנים לתרום לוויקיפדיה ו.
ג'קלין בארטון

| --- | --- |
ג'קלין בארטון
ג'קלין בארטון
 לידה:  7 במאי 1952 (בת 72) ניו יורק, ארצות הברית 
 ענף מדעי:  כימיה
 מקום מגורים:  ארצות הברית
 מקום לימודים:  קולג' ברנרד (1974)  בית הספר להנדסה ולמדע שימושי של קרן פו  בית הספר ריברדייל קאונטי 
 מנחה לדוקטורט:  סטיבן ג'. ליפארד 
 מוסדות:  המכון הטכנולוגי של קליפורניה (1997)  מכללת האנטר  המכון הטכנולוגי של קליפורניה 
 תלמידי דוקטורט:  Shana O. Kelley 
 פרסים והוקרה:  פרס וילארד גיבס (2006)  פרס ויליאם ה. ניקולס (1997)  מדליית פ. א. קוטון (2007)  פרס לאו הנדריק בקלנד (1991)  מדליית הזהב של המכון האמריקאי לכימאים (2015)  Ronald Breslow Award for Achievement in Biomimetic Chemistry (2003)  פרס במדעים כימיים של האקדמיה הלאומית למדעים (2019)  מדליית יובל המאה (2018)  Theodore William Richards Medal (2021)  Clarivate Citation Laureates (2009)  פרס ולש בכימיה (2023)  מדליית הזהב ע״ש פאול קארר (1996)  פרס לינוס פאולינג (2007)  מדלית פריסטלי (2015)  עמיתי מקארתור (יולי 1991)  פרס אלי לילי לכימיה ביולוגית (1987)  פרס האגודה האמריקנית לכימיה בכימיה טהורה (1988)  פרס אלן וטרמן (1985)  המדליה הלאומית למדעים (2010)  פרס אגנס פיי מורגן למחקר (1992)  פרס טולמן (1994)  פרס ויצמן לנשים במדע (1998)  מדליית גרוון-אולין (1992)  עמיתת האקדמיה האמריקאית לאמנויות ולמדעים  חבר החברה האמריקאית לכימיה  פרס קמיל דרייפוס 
 הערות:  יהודיה
 
ג'קלין בארטון (באנגלית: Jacqueline Barton;‏ 7 במאי 1952, ניו יורק) היא כימאית יהודיה אמריקאית, פרופסור במכון הטכנולוגי של קליפורניה.